Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Presidentti Obaman mukaan USA tukee Israelia aina turvallisuudessa.
Hän varoitti, että jos Iran ei noudata kansainvälisiä vaatimuksia, -
kaikki vaihtoehdot ovat yhä avoinna.
Jerusalemin alueoikeus antoi entiselle pääministerille Olmertille -
8 kuukauden vankeustuomion ja lisäksi 8 kuukautta ehdonalaista.
Arabiarmeijapäälliköt tapasivat Arabiliiton päämajassa Kairossa.
He keskustelivat alueen uhkista sekä ehdotuksesta yhdistää sotavoimat.
USA:n presidentti Obama puhui Adas Israel -synagogassa Washingtonissa.
Hän puolusti Iranin kanssa neuvoteltavaa ydinohjelmasopimusta.
Itse asetettu takaraja 30.6. lähestyy. Obama sanoi, että USA, -
jolla on merkittävä rooli P5+1-maiden pyrkimyksessä saavuttaa -
kestävä sopimus Iranin ydinohjelmasta, -
on kiinnostunut sopimuksesta, joka tukkisi Iranilta tiet ydinaseeseen.
Sopimukseen tulee minun nimeni.
Kellään ei siis ole niin kovat henkilökohtaiset panokset varmistaa, -
että Iran toteuttaa lupauksensa. Tahdon hyvän sopimuksen.
Sellaisen sopimuksen, joka tukkii Iranilta kaikki tiet ydinaseeseen.
Sopimuksen, joka määrää ennennäkemättömät tarkastukset -
kaikista Iranin ydinohjelman osista, jottei se voi huijata. Jos se yrittää, -
saamme välittömästi siitä tiedon, ja pakotteet astuvat taas voimaan.
Tahdon sopimuksen, joka kestää vuosia ja ratkaisee haasteen -
pitkäksi aikaa. Sopimus siis tekisi maailmasta turvallisemman -
Lähi-idän ja myös Israelin suhteen. Sellainen on hyvä sopimus.
Israelin pääministeri Netanjahu on kritisoinut ydinsopimusta.
Kansainvälistä yhteisöä edustavat P5+1-maat -
eli YK:n turvallisuusneuvoston pysyvät jäsenmaat ja Saksa.
Ne pyrkivät varmistamaan, ettei Iran saa ydinasetta.
Netanjahu syyttää, että P5+1-maat taipuvat Iranin vaatimuksiin -
ja vaarantavat Israelin, jonka tuhoa Iran vaatii.
Obama yritti liennyttää Israelin huolia sanomalla, -
että USA tukee aina Israelia turvallisuudessa.
Jos Iran ei noudata kansainvälisiä vaatimuksia, -
kaikki vaihtoehdot ovat Obaman mukaan yhä avoinna.
En voi taata, että sopimus saadaan. Toivomme sitä ja ahkeroimme kovasti.
Mutta mistään ei sovita ennen kuin kaikesta on sovittu.
Jotta Irania saadaan estettyä hankkimasta ydinasetta, -
kaikki vaihtoehdot ovat ja pysyvät avoinna.
Vaikka saisimme hyvän sopimuksen, se ongelma pysyy, -
että Iran tukee terrorismia ja alueel- lista epävakautta ja uhkailee Israelia.
Siksi strateginen kumppanuuteemme Israeliin pysyy, -
vaikka mitä tapahtuisi, myös tulevina päivinä ja vuosina.
Siksi Israelin kansan pitää tietää, että USA turvaa sen selustan -
ja tulee aina turvaamaan.
Israelin―palestiinalaisten rauhanneuvottelut ovat umpikujassa.
Siihen liittyen Obama vaati juutalais- valtiota olemaan sellainen maa, -
joksi se tarkoitettiin, kun se perustettiin.
Palestiinalaiset eivät ole helpoimpia kumppaneita.
Seutu on vaarallinen.
Emme voi olettaa, että Israel ottaisi -
sen olemassaoloa uhkaavia riskejä turvallisuusasioissa.
Jokaisen sopimuksen täytyy siis ottaa huomioon -
terrorismin ja vihamielisyyden aidot vaarat.
Silti on kannattavaa pitää yllä se näkymä, -
mahdollisuus ylittää erimielisyydet, olla oikeudenmukaisia -
ja katsoa rehellisesti sitä, mikä on mahdollista ja myös mikä on tarpeen,-
jotta Israel olisi sellainen maa, -
joksi se tarkoitettiin, kun se perustettiin.
Jerusalemin alueoikeus antoi entiselle pääministerille Ehud Olmertille -
8 kuukauden vankeustuomion -
ja lisäksi 8 kuukautta ehdonalaista Talanskyn jutussa.
Hänen syytettiin ottaneen vastaan -
rahakirjeitä amerikkalaisjuutalaiselta Morris "Moshe" Talanskylta.
Olmertin asianajajat sanoivat, että he aikovat -
valittaa tuomiosta Korkeimpaan oikeuteen, jotta tuomio kumottaisiin.
Hänet tuomittiin tänään vankilaan.
Se oli hyvin vaikeaa.
Kuten kollegani sanoi, olemme toiveikkaita siitä, -
että Korkein oikeus muuttaa päätöksen.
Syyttäjät olivat tyytyväisiä oikeuden päätökseen.
Oikeus kertoi tänään selvää, ääne- kästä ja päättäväistä viestiä siitä,-
että vastaajan teot heiluttivat mustaa moraalittomuuden ja korruption lippua.
Oikeus päätti, että vastaaja julkisena hahmona -
otti salaa vastaan rahakirjeitä ja valehteli valtiontarkastajalle.
Oikeus määritteli, että ne teot olivat toistuva isku moraalisuudelle, -
julkiselle luottamukselle ja lahjomattomuudelle.
Olmert syyllistyi myös lahjusten ottoon ollessaan Jerusalemin pormestari.
Libanonissa shiiaislamistisen ryhmän, Hizbollahin, johtaja -
sanoi Hizbollahin taistelevan kaikkialla Syyriassa -
presidentti Assadin joukkojen rinnalla.
Järjestö on valmis täydentämään joukkoja tarvittaessa.
Järjestön johtaja Hassan Nasrallah sanoi tuhansille tukijoille, -
että taistelu kuuluu laajempaan strategiaan estää ryhmiä, -
kuten al-Qaidan sivujärjestöä al-Nusran rintamaa -
sekä ISISiä valtaamasta aluetta.
Emme ole enää läsnä vain joillakin Syyrian alueilla.
Olemme läsnä monilla alueilla -
ja tulemme olemaan siellä, missä tarvitaan, tämän taistelun aikana.
Ne, jotka pysyivät hiljaa, kun ISIS valtasi Syyrian alueet, -
ovat nyt vastuussa Irakin tapahtumista ja Palmyran verilöylystä.
Iranin tukema Hizbollah on Assadin uskollinen liittolainen -
nelivuotisessa sisällissodassa, -
jossa YK:n mukaan on kuollut yli 200 000 ihmistä.
Hizbollah soti Israelia vastaan vuonna 2006.
Nyt se johtaa hyökkäystä al-Nusran rintamaa vastaan -
Qalamun-vuorilla Libanonin ja Syyrian rajalla.
Libanon kärsi omasta sisällissodasta vuodet 1975―1990.
Viranomaiset ovat varoittaneet Hizbollahia käynnistämästä -
rajan ylittävää hyökkäystä, joka vetäisi Libanonin yhä pahemmin mukaan -
Syyrian konfliktiin. Jotkut pelkäävät, että Hizbollahin hyökkäys -
provosoisi Libanonin sunneja, jotka ovat Syyrian kapinallisten puolella.
Arabiarmeijapäälliköt tapasivat Arabiliiton päämajassa Kairossa.
He keskustelivat alueellisista uhkista -
ja ehdotuksesta muodostaa yhdistetyt sotavoimat.
Egyptin armeijan esikuntapäällikkö Hegazy johti huippukokousta.
Hän sanoi, että Arabiliiton edellisessä kokouksessa ehdotettu -
yhdistettyjen sotavoimien suunnitelma on tärkeää toteuttaa ennen 29.6.
Toisen kokouksen avauspuheessaan Hegazy lisäsi, -
että työ on tärkeää saada päätökseen ennen tuota päivää, -
jotta neuvotteluille ja muutoksille jää riittävästi aikaa.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen